
PAGRINDINIO KOMITETO  
                      I Š V A D A

dėl Lietuvos Respublikos Civilinio proceso kodekso 102 str. papildymo įstatymo projekto ( P-1437 )

1. Komiteto posėdyje dalyvavo : pirmininkaujanti G.Imbrasienė. Komiteto nariai: V.Aleknaitė-Abramikienė, E.Bičkauskas, Č.Juršėnas, P.Katilius, A.Kubilius, V.Martišauskas, J.Razma, A.H.Stasiulevičius. Teisės ir teisėtvarkos komiteto patarėjai: R.Bakševičienė, A.Čepas, A.Kabišaitis. 
Kviestieji asmenys: Teisingumo viceministras G.Balčiūnas, l.e. Aukščiausiojo teismo pirmininko pareigas V.Greičius, Apeliacinio teismo pirmininkas V.Milius, LR Seimo Pirmininko sekretoriato referentė teisės klausimais N.Mockutė, LR Seimo Teisės departamento konsultantas J.Nocius, Teisingumo viceministras G.Švedas. 

2.Ekspertų, konsultantų, specialistų išvados: 
2.1. Lietuvos Respublikos Seimo Teisės departamento išvada: projektas iš esmės atitinka juridinės technikos reikalavimus, tačiau reikėtų atsižvelgti, kad įstatymo projekte, kurio reg. Nr. P-1387(2), taip pat siūloma papildyti CPK 102 str. 39 punktu.
2.2.Lietuvos Respublikos Seimo Teisės ir teisėtvarkos komiteto patarėjo A.Kabišaičio išvada: galima pritarti Civilinio proceso kodekso pakeitimo ir papildymo įstatymo projektui Nr. P-1437.

3.Piliečių, visuomeninių organizacijų, politinių partijų bei politinių organizacijų, kitų suinteresuotų asmenų pasiūlymai, pataisos, pastabos: nėra.
4.Valstybės institucijų, savivaldybių pasiūlymai, pataisos, pastabos: nėra.
5. Asmenų, turinčių įstatymų leidybos iniciatyvos teisę, pasiūlymai, pataisos, pastabos: nėra.
6. Seimo paskirtų papildomų komitetų pasiūlymai, pataisos, pastabos: Socialinių reikalų ir darbo komitetas siūlo nepritarti LR Seimo nario A.Syso parengtam CPK 102 str. papildymo įstatymo projektui, siūlant LR Vyriausybei klausimą spręsti kompleksiškai.

7. Komiteto sprendimas : pritarti įstatymo projektui.

8. Balsavimo rezultatai: bendru  sutarimu.

9. Komiteto paskirti pranešėjai: P.Katilius, A.Sakalas. 

10. Komiteto narių atskiroji nuomonė: nėra.


Komiteto pirmininkė

G.Imbrasienė														parašas


